Id-Deċiżjoni tal-Kummissjoni
tad-19 ta’ April 1999
li temenda d-Deċiżjoni 1999/120/KE li tistabbilixxi l-listi proviżorji ta’ stabbilimenti ta’ pajjiżi terzi minn fejn l-Istati Membri jawtorizzaw l-importazzjoni ta’ kisi ta’ l-annimali
(innotifikata taħt dokument numru C(1999) 962)
(Test b’rilevanza għaż-ŻEE)
(1999/263/KE)
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li stabbilixxa l-Komunità Ewropea.
Wara li kkunsidrat id-Deċiżżjoni tal-Kunsill 95/408/KE tat-22 ta’ Ġunju 1995 dwar il-kundizzjonijiet tat-twaqqif, għal xi żmien biss, ta’ listi proviżorji ta’ stabbilimenti ta’ pajjiżi terzi minn fejn l-Istati Membri huma awtorizzati li jimpurtaw ċerti prodotti li joriġinaw mill-annimali, prodotti tas-sajd jew molluski ħajjin b’żewġ qoxriet [1], hekk kif emendata l-aħħar b’Deċiżjoni 98/603/KE [2], u partikularment l-Artikolu 2(4) tiegħu,
(1) Billi listi proviżorji ta’ stabbilimenti f’pajjiżi terzi li jipproduċu kisi ta’ l-annimali ġew kompilati b’Deċiżjoni tal-Kummissjoni 1999/120/KE [3].
(2) Billi l-Afganistan, il-Kosta Rika, il-Ħonduras, il-Ġappun, il-Latvja, il-Paragwaj, l-Afrika t’Isfel, it-Turkmenistan u l-Użbekistan bagħtu listi ta’ stabbilimenti li jipproduċu kisi ta’ l-annimali u li għalihom l-awtoritajiet responsabbli jiċċertifikaw li l-istabbilimenti huma skond il-liġijiet tal-Komunità.
(3) Billi listi proviżorji ta’ stabbilimenti li jipproduċu kisi ta’ l-annimali jistgħu għalhekk jiġu kompilati għall-Afganistan, Kosta Rika, Ħonduras, Ġappun, Latvja, Paragwaj, l-Affrika t’Isfel, Turkmenistan u Uzbekistan; billi Deċiżjoni 1999/120/KE trid għalhekk tiġi emendata għal din ir-raġuni.
(4) Billi l-miżuri maħsuba f’din id-Deċiżjoni huma komformi ma’ l-opinjoni tal-Kumitat Veterinarju Permanenti,
ADOTTAT DIN ID-DEĊIŻJONI:
Artikolu 1
Il-listi ta’ stabbilimenti li jipproduċu kisi ta’ l-annimali li jidhru fl-Anness ta’ din id-Deċiżjoni huma miżjuda, f’ordni alfabetiku, ma’ l-Anness tad-Deċiżjoni 1999/120/KE.
Artikolu 2
Din id-Deċiżjoni tibda sseħħ mill-1 ta’ April 1999.
Artikolu 3
Din id-Deċiżjoni hija indirizzata lill-Istati Membri.
Magħmula fi Brussel, fid-19 ta’ April 1999.